ജാതകം (ചലച്ചിത്രം)

ലോഹിതദാസ് എഴുതി സുരേഷ് ഉണ്ണിത്താൻ സംവിധാനം ചെയ്ത് 1989-ൽ പുറത്തിറങ്ങിയ ഒരു  മലയാള ചലച്ചിത്രമാണ് ***ജാതകം.***    ജയറാം, സിത്താര, ശാരി, തിലകൻ, മധു, സുകുമാരൻ, ഇന്നസെന്റ്, ജഗതി ശ്രീകുമാർ, കവിയൂർ പൊന്നമ്മ എന്നിവരാണ്ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. ആർ സോമശേഖരൻ ആണ് ചിത്രത്തിന് സംഗീതം നൽകിയിരിക്കുന്നത്.      പൂവച്ചൽ ഖാദർ ഗാനങ്ങൾ എഴുതി

## കഥാംശം
ഒന്നാം വിവാഹവാർഷികം ആഘോഷിക്കുന്നതിന് മുമ്പ് തന്നെ ഭാര്യയെ നഷ്ടപ്പെട്ട ഒരു യുവാവാണ് ഉണ്ണി എന്ന മാധവനുണ്ണി (ജയറാം). ഉണ്ണിയുടെ ഭാര്യ ശ്യാമ (ശാരി) അപകടത്തിൽ മരിച്ചു. ഉണ്ണിയുടെ മാതാപിതാക്കളായ അപ്പുക്കുട്ടൻ നായർക്കും (തിലകൻ) ജാനകി അമ്മയ്ക്കും (കവിയൂർ പൊന്നമ്മ) മൂത്തമകൻ മരിച്ചതു മുതൽ ജ്യോതിഷത്തിൽ അന്ധമായ വിശ്വാസമുണ്ട്. പ്രിയപത്നി ശ്യാമയുടെ മരണശേഷം ഉണ്ണിയും ജ്യോതിഷത്തിൽ വിശ്വസിക്കാൻ തുടങ്ങുന്നു. ഉണ്ണി നേരത്തെ ജ്യോതിഷത്തിൽ വിശ്വസിച്ചിരുന്നില്ല. അതിനാൽ, മാതാപിതാക്കളുടെ എതിർപ്പിന് വിരുദ്ധമായി, സുഹൃത്തുക്കളുടെയും വധുവിന്റെ വീട്ടുകാരുടെയും സഹായത്തോടെ അവൻ സ്നേഹിച്ച പെൺകുട്ടിയായ ശ്യാമയെ ഒരു രജിസ്ട്രാർ ഓഫീസിൽ വച്ച് വിവാഹം കഴിച്ചു. വിവാഹശേഷം, ഉണ്ണിയുടെ മാതാപിതാക്കൾ മനസ്സില്ലാമനസ്സോടെ നവദമ്പതികളെ അവരുടെ തറവാട്ടിലേക്ക് സ്വാഗതം ചെയ്തു. ഉണ്ണിയുടെയും ശ്യാമയുടെയും നക്ഷത്രങ്ങൾ തമ്മിലുള്ള പൊരുത്തക്കേട് ഉണ്ണിയുടെ മാതാപിതാക്കൾ പരിശോധിച്ചപ്പോൾ ഇരുവരും തമ്മിൽ ഒട്ടും യോജിക്കുന്നില്ലെന്ന് മനസ്സിലായി. ശ്യാമയുടെ ജാതകത്തിൽ ചൊവ്വാദോഷം ഉണ്ടായിരുന്നു, അത് അവളുടെ ഭർത്താവിന് നേരത്തെയുള്ള മരണത്തിന് കാരണമാകും. ഉണ്ണിയുടെ ജീവൻ രക്ഷിക്കാൻ വീട്ടുകാർ നിരവധി പൂജകൾ നടത്തി. ശരിക്കും സംഭവിച്ചത് ശ്യാമയുടെ മരണമാണ്. ശ്യാമയുടെ പെട്ടെന്നുള്ള മരണം ഉണ്ണിയെ തളർത്തുന്നു. ഉണ്ണി വീണ്ടും വിവാഹം കഴിക്കണമെന്നാണ് മാതാപിതാക്കളുടെ ആഗ്രഹം. പക്ഷേ, ഭാര്യ ശ്യാമയുടെ ഓർമ്മകളുമായി ജീവിക്കാനാണ് അയാൾ ഇഷ്ടപ്പെടുന്നത്.

ഉണ്ണിയും അവന്റെ മാതാപിതാക്കളും താമസിക്കുന്ന ഗ്രാമത്തിലേക്ക് മാലിനി സിതാര എന്ന പെൺകുട്ടി വരുന്നു. സ്വതന്ത്ര ചിന്തകനായ റിട്ടയേർഡ് പ്രൊഫസർ രാമചന്ദ്രൻ നായർ (മധു) ആണ് മാലിനിയുടെ അച്ഛൻ. അദ്ദേഹം ജ്യോതിഷത്തിൽ വിശ്വസിക്കുന്നില്ല. ഉണ്ണിയെയും മാലിനിയെയും പോലെ ബാല്യകാല സുഹൃത്തുക്കളാണ് ഉണ്ണിയുടെ അച്ഛനും മാലിനിയുടെ അച്ഛനും. മാലിനിയും ഉണ്ണിയും  വിവാഹം കഴിക്കാൻ തീരുമാനിക്കുന്നു.  മാലിനി ആകസ്മികമായി ശ്യാമയുടെ ഫോട്ടോ തകർക്കുമ്പോൾ, അത് ഉണ്ണിയെ പ്രകോപിപ്പിക്കുന്നു. ഉണ്ണിയുടെ മാതാപിതാക്കൾക്ക് മാലിനിയെ ഇഷ്ടമാണ്. അതിനാൽ, അവർ തങ്ങളുടെ കുടുംബ ജ്യോതിഷിയുടെ സഹായത്തോടെ മാലിനിയുടെ ജാതകം രഹസ്യമായി ശേഖരിക്കുകയും അത് അവരുടെ മകന്റെ ജാതകവുമായി പൊരുത്തപ്പെടുന്നുണ്ടോയെന്ന് പരിശോധിക്കുകയും ചെയ്യുന്നു. ഉണ്ണിയുടെയും മാലിനിയുടെയും ജാതകം നന്നായി യോജിക്കുന്നു. അങ്ങനെ, മാലിനിയെ മരുമകളായി ലഭിക്കണമെന്ന തന്റെ ആഗ്രഹം ഉണ്ണിയുടെ അച്ഛൻ മാലിനിയുടെ അച്ഛനോട് പറയുന്നു. മൂത്ത മകനും മരുമകളും ഉയർത്തിയ പ്രതിഷേധം അവഗണിച്ചാണ് മാലിനിയുടെ  അച്ഛൻ ഉണ്ണിയുടെയും മാലിനിയുടെയും വിവാഹത്തിന് സമ്മതം നൽകുന്നത്.  വിവാഹത്തിന്റെ ആദ്യ മാസങ്ങളിൽ അവർ ദാമ്പത്യ സുഖം ആസ്വദിക്കുന്നു. 

ഉണ്ണിയുടെ മാതാപിതാക്കൾ ജനിച്ച കുട്ടിക്ക് ജാതകം നോക്കാൻ തീരുമാനിച്ചു, കുട്ടിക്ക് ദീർഘായുസ്സ് ഉണ്ടാകില്ലെന്ന് ജ്യോതിഷി ജഗതിശ്രീകുമാർ പറഞ്ഞു. അതിനാൽ അദ്ദേഹം ചില പ്രതിവിധികൾ നിർദ്ദേശിച്ചു, അതിലൊന്ന് മാലിനി അരയിൽ ഒരുചരടു ധരിക്കണം എന്നതാണ്. ഉണ്ണി അത് കൊണ്ടുവന്ന് മാലിനിയോട് ചരട് കെട്ടാൻ ആവശ്യപ്പെടുമ്പോൾ, വിവാഹത്തിന് മുമ്പ് നൽകിയ അവളുടെ ജാതകം  കൃത്യമല്ലായിരിക്കാം എന്ന് അവൾ കളിയായി ഉണ്ണിയോട് പറയുന്നു. ഉണ്ണിയുടെ കുടുംബം പരിശോധിച്ച് മാലിനിയുടെ ജാതകം ഉണ്ണിയുടേതുമായി പൊരുത്തപ്പെടുന്നില്ലെന്ന് കണ്ടെത്തി. തുടർന്ന്, അവർ മാലിനിയെ മാനസികമായി പീഡിപ്പിച്ചുംവിവാഹബന്ധം വേർപെടുത്താൻ ശ്രമിക്കുന്നു. പക്ഷേ, മാലിനി ഉറച്ചുനിൽക്കുകയാണ്. അവൾ വിട്ടുകൊടുക്കാൻ തയ്യാറല്ല.ഉണ്ണികുടുംബത്തിനും ഭാര്യയ്ക്കും ഇടയിൽ പെട്ടുപോകുന്നുമാലിനിയുടെ സഹോദരൻ, ഒരു സൈനിക ഉദ്യോഗസ്ഥൻ (സുകുമാരൻ) വന്ന് സ്ഥിതിഗതികൾ നിയന്ത്രിക്കാൻ ശ്രമിക്കുന്നു. പിന്നീടാണ് കഥ ഒരു പൂർണ്ണമായ ട്വിസ്റ്റ് എടുക്കുന്നത്, പിന്നീടുള്ള പകുതിയിലേക്ക് നയിക്കുന്നു. ജീവിച്ചിരിക്കുന്ന മാലിനിക്ക് വേണ്ടി ഉണ്ണി സംസ്‌കാര ചടങ്ങുകൾ നടത്തുന്നത് കണ്ട് മാലിനിയുടെ സഹോദരനും ഉണ്ണിയും തമ്മിൽ വഴക്കുണ്ടായി. മാലിനി തന്റെ സഹോദരനൊപ്പം അവളുടെ പിതൃഭവനത്തിലേക്ക് പോകുന്നു. മാലിനിയെ കൊല്ലാൻ ഉണ്ണിയുടെ അച്ഛൻ ഒരു തന്ത്രിയെ മന്ത്രവാദം ചെയ്യാൻ എല്പിക്കുന്നു.. മാലിനിയുടെ സഹോദരൻ അപ്പുക്കുട്ടൻ നായരുടെ വിശ്വസ്ത ദാസനെ (ഇന്നസെന്റ്) വശത്താക്കി മന്ത്രവാദം  ചെയ്യുന്നതിനിടയിൽ കയ്യോടെ പിടികൂടുന്നു.

മാലിനിയുടെ സഹോദരൻ ഉണ്ണിയെ നിർബന്ധപൂർവ്വം പോലീസ് സ്റ്റേഷനിലേക്ക് കൊണ്ടുവരുന്നു, അവിടെ തന്റെ പിതാവിന്റെ വിശ്വസ്ത ദാസനെ കണ്ടെത്തുന്നു. ഉണ്ണിയുടെ ജീവൻ രക്ഷിക്കാൻ ഉണ്ണിയുടെ അച്ഛൻ ശ്യാമയെ കൊല്ലുന്നത് താൻ കണ്ടതായി അച്ഛന്റെ വേലക്കാരൻ ഉണ്ണിയോട് ഏറ്റുപറയുന്നു. ഇത് കേട്ട് ഉണ്ണി ഞെട്ടി. കേട്ടത് സത്യമാണോ അല്ലയോ എന്ന് ഉണ്ണി അച്ഛനോട് ചോദിക്കുമ്പോൾ അച്ഛൻമാർ തലയാട്ടി. തന്റെ ജീവിതം നശിപ്പിച്ചതിന് ഉണ്ണി പിതാവിനെ കുറ്റപ്പെടുത്തുന്നു. അച്ഛനെ അറസ്റ്റ് ചെയ്യാൻ പോലീസുമായി ഉണ്ണി എത്തുമ്പോൾ കാണുന്നത് അച്ഛന്റെ മൃതദേഹമാണ്. കുറ്റബോധത്താൽ അപ്പുക്കുട്ടൻ നായർ ആത്മഹത്യ ചെയ്യുകയായിരുന്നു. അവസാനം ഉണ്ണിയും മാലിനിയും വീണ്ടും ഒന്നിക്കുന്നത് ഉണ്ണിയുടെ ജ്യോതിഷത്തിലുള്ള അന്ധമായ വിശ്വാസം പൊളിഞ്ഞതിനാലാണ്.

## താരനിര

## ഗാനങ്ങൾ
*വരികൾ:ഓ.എൻ വി
*ഈണം:  ആർ സോമശേഖരൻ

## അവലംബം

## പുറംകണ്ണികൾ
* 
* 
* Jaathakam Porutham
* Jaathakam Porutham in Tamil 
* Jaathakam Porutham in malayalam 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:രാജാമണി സംഗീതം നൽകിയ ചിത്രങ്ങൾ